Et quoniam hi tales, quod dolentes dicimus, nonnumquam complices inueniunt vel fautores, dum eos in errore suo secreto vel publice fouent,  sic eos audaciores reddunt, vel pro eis falsa misericordia ducti, pœnis eos debitis liberare contendunt. Huic pesti necessario volentes occurrere, statuimus, vt hi  qui fratribus suis captionis, vel spoliationis impedimenta procurant, similis pœnæ sustineant vltionem.